Diari Oficial de la Generalitat Valenciana


Sumari del DOGV 7436, del 05-01-2015 (2014/11204)

RESOLUCIÓ d'11 de desembre de 2014, de la Conselleria d'Educació, Cultura i Esport, per la qual s'implanten ensenyaments en l'Escola Oficial d'Idiomes d'Elda.
--------------------------------------------------------------------------------------------------------------------------------------------------------------

### Dades del document

Número de DOGV
:   7436

Data del DOGV
:   05-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11661


Data del document
:   11-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Elda
    * centre d'ensenyament

RESOLUCIÓ d'11 de desembre de 2014, de la Conselleria d'Educació, Cultura i Esport, per la qual s'implanten ensenyaments en l'Escola Oficial d'Idiomes d'Elda. [2014/11709]  
L'Escola Oficial d'Idiomes d'Elda va ser creada pel Decret 20/2010, de 22 de gener, del Consell (DOCV 6193, 27.01.2010), i es va posar en funcionament per mitjà de la Resolució de 29 de gener de 2010, de la Conselleria d'Educació (DOCV 6223, 10.03.2010), per la qual es van implantar ensenyances d'Alemany, Francés, Anglés i Valencià.  
El Reial Decret 806/2006, de 30 de juny, va establir el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació, i va disposar que en el curs escolar 2008/2009 s'implantara, amb caràcter general, el nivell intermedi i avançat dels ensenyaments d'idiomes.  
El Decret 155/2007, de 21 de setembre, del Consell (DOCV 5605, 24.09.2007), regula els ensenyaments d'idiomes de règim especial a la Comunitat Valenciana i establix el currículum del nivell bàsic i del nivell intermedi.  
El Decret 119/2008, de 5 de setembre, del Consell, establix el currículum del Nivell Avançat dels ensenyaments d'idiomes de règim especial a la Comunitat Valenciana.  
La planificació educativa de l'Escola Oficial d'Idiomes d'Elda fa evident la possibilitat d'oferir les ensenyances de l'idioma Italià per a satisfer la demanda existent en la zona. Tenint en compte estes consideracions la Inspecció Educativa emet informe favorable la implantació d'Italià amb efectes acadèmics del curs escolar 2013-2014 en este centre docent.  
Vista la proposta del director general de Centres i Personal Docent, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Reglament orgànic i funcional de la Conselleria d'Educació, Cultura i Esport, aprovat pel Decret 140/2014, de 5 de setembre, del Consell, i en virtut de la delegació establida en la Resolució de 26 de març de 2013, resolc:  
  
Primer  
S'implanta en l'Escola Oficial d'Idiomes d'Elda, codi 55302990, les ensenyances especialitzades de l'idioma Italià en la modalitat presencial.  
  
Segon  
Cada un dels nivells de les ensenyances esmentades s'implantaran de conformitat amb el que establix l'article 24 del Reial Decret 806/2006, de 30 de juny, pel qual s'establix el calendari d'aplicació de l'ordenació del sistema educatiu, establida per la Llei Orgànica 2/2006, de 3 de maig, d'Educació.  
  
Tercer  
El que establix esta disposició s'inscriurà en el Registre de Centres Docents de la Comunitat Valenciana.  
  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana. No obstant això, els seus efectes s'entenen referits al curs acadèmic 2013-2014.  
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar de l'endemà de la seua publicació.   
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 11 de desembre de 2014.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació: Manuel Tomás Ludeña.